Diari Oficial de la Generalitat Valenciana


Sumari del DOGV 3103, del 20-10-1997 (1997/10364)

DECRET 263/1997, de 14 d'octubre, del Govern Valencià, pel qual es regula la pesca artesanal del polp.
------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1997/10/14/263**

### Versions

 12/05/2017 - Actualitat  28/05/2013 - 11/05/2017  Text inicial: 21/10/1997 - 27/05/2013 

### Dades del document

Número de DOGV
:   3103

Data del DOGV
:   20-10-1997

Secció del DOGV
:   DISPOSICIONS GENERALS

Número del document
:   1997/10241


Data del document
:   14-10-1997

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Disposició derogada 12.05.2017**

 

**Decret 263/1997, de 14 d'octubre, del Govern Valencià, pel qual es regula la pesca artesanal del polp.**

 

**[(DOGV núm. 3103 de 20.10.1997)](http://www.docv.gva.es/datos/1997/10/20/pdf/1997_10926.pdf) Ref. 3486/1997**

 

La pesca artesanal del polp, exercida normalment per xicotetes embarcacions d'arts menors de fons, com a conseqüència del desenvolupament que ha tingut en els últims anys ha assolit un important nivell d'activitat que requereix una ordenació, de què actualment manca, dirigida a la finalitat d'assegurar el manteniment de la població d'aquest recurs viu renovable.

La particular activitat artesanal extractiva del polp constitueix una modalitat de marisqueig, matèria en la qual la Comunitat Valenciana té competències exclusives, d'acord amb el que es disposa en l'article 31 de l'Estatut d'Autonomia.

Per això, a proposta de la consellera d'Agricultura, Pesca i Alimentació i amb la deliberació prèvia del Govern Valencià, en la reunió del dia 14 d'octubre de 1997,

 

DECRETE

 

**Article 1**

La pesca artesanal del polp en les aigües del litoral marítim de la Comunitat Valenciana es regirà pel que es disposa en aquest decret. Queda exclosa del seu àmbit la captura de polp per embarcacions professionals de pesca mitjançant els arts de xarxa i ham especialment reglamentats.

S'entén per pesca artesanal del polp la que es practica mitjançant l'art específic que consisteix en una sèrie de recipients denominats usualment cadufs que, igual que aquests en la sénia, es calen en el fons marí.

 

**Article 2**

Podran exercir aquesta activitat extractiva únicament les embarcacions de la tercera llista del registre oficial d'embarcacions autoritzades per a la modalitat d'arts menors.

 

**Article 3** ****[1]****

El nombre màxim de recipients utilitzables per tripulant serà de 800, sense sobrepassar els 1.600 recipients per embarcació, i caldrà abalisar amb boia i bandera el principi i final de l'art, amb indicació del nom de l'embarcació i la seua matrícula.

Els recipients no podran ser de materials metàl·lics, corrosius o contaminants.

 

**Article 4** ****[2]****

1. S'establix una veda temporal per a la pesca artesanal del polp en els períodes de cada any següents: ****[3]****

a) Província marítima d'Alacant: del 15 juliol al 14 desembre, ambdós inclosos.

b) Província marítima de Castelló: del 15 de febrer al 15 de juny, ambdós inclosos.

c) Província marítima de València: del 15 juliol al 14 de desembre, ambdós inclosos.

2. L'exercici de l'activitat queda limitat a la província marítima a què pertanga el port base de l'embarcació.

3. No es permet simultaniejar l'activitat diària de la pesca artesanal del polp amb altres activitats d'arts menors.

4. No es permet el calat d'altres arts específics diferents a l'alcaduf o catúfol.

 

**Article 5**

Les embarcacions que exercisquen aquesta activitat tindran l'entrada a port abans de les 10.00 hores del dissabte o vespra de festiu, i l'eixida serà posterior a les 10.00 hores del diumenge o festiu.

 

**Article 6**

Les infraccions al que es disposa en aquest decret se sancionaran de conformitat amb el que s'estableix en la Llei 2/1994, de 18 d'abril, de la Generalitat Valenciana, sobre Defensa dels Recursos Pesquers.

 

DISPOSICIONS FINALS

 

**Primera**

S'autoritza la consellera d'Agricultura, Pesca i Alimentació perquè prenga les disposicions necessàries per al desplegament, l'aplicació i el compliment d'aquest decret.

 

**Segona**

Aquest decret vigeix des de l'endemà de la publicació en el Diari Oficial de la Generalitat Valenciana.

 

València, 14 d'octubre de 1997

 

El president de la Generalitat Valenciana,

EDUARDO ZAPLANA HERNÁNDEZ-SORO

 

La consellera d'Agricultura, Pesca i Alimentació,

MARIA ÀNGELS RAMÓN-LLIN I MARTÍNEZ 

 

 

---

****[1]****  Article 3 modificat pel **[Decret 195 /2008, de 5 de desembre, del Consell](http://www.dogv.gva.es/va/disposicio?sig=014290/2008&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D014290/2008)**, pel qual modifica el Decret 263/1997, de 14 d'octubre, pel qual es regula la pesca artesanal del polp. (DOGV núm. 5910 de 10.12.2008). Ref base de dades  014290/2008

****[2]****  Article 4 modificat pel **[Decret 195 /2008, de 5 de desembre, del Consell](http://www.dogv.gva.es/va/disposicio?sig=014290/2008&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D014290/2008)**.

****[3]****  Apartat 1 de l’article 4 modificat pel**[Decret 63/2013, de 24 de maig, del Consell](http://www.dogv.gva.es/va/disposicio?sig=005134/2013&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005134/2013)**, de modificació del Decret 263/1997, de 14 d'octubre, del Consell, pel qual es regula la pesca artesanal del polp (DOGV núm. 7032 de 27.05.2013) Ref. Base de dades 005134/2013.


Còpia Permalink ELI